Synnalandsvatnet

Synnalandsvatnet er en regulert innsjø i Ålesund kommune i Møre og Romsdal som ligger like ved Brattvåg. Synnalandsvatnet har et areal på 0,608 km² og ligger 81 meter over havet.

Fra 1912 har vannet vært regulert og levert vannkraft til Brattvåg kraftverk. Dagens demning og lukehus ble bygd i 1952 og ga innsjøen en reguleringshøyde på 5,5 meter.

Turområde 
Rundt vannet er det opparbeidet turvei med gatelys og området er et populært rekreasjonsområde for innbyggerne i Brattvåg både sommer og vinter. Veien rundt er ca. 5 kilometer lang. Fra sørenden går det vei videre til Gjersetvatnet og grenda Grytastranda ved bredden av Grytafjorden. Veien rundt Synnalandsvatnet kan også brukes som utgangspunkt for fottur opp til flere av fjellene rundt, deriblant Hildrehesten og Håvikhornet/Skulstadhornet.

Galleri

Se også 
 Gjersetvatnet
 Brattvåg
 Brattvåg kraftverk

Referanser

Eksterne lenker 
 Morotur.no 

Innsjøer i Ålesund
Reservoarer i Møre og Romsdal